ઇન્ડીયામાં હતાં ત્યારે જાન્યુઆરીથી માર્ચ મહીના હંમેશા ટેન્શનમાં જ જતા. ટેક્ષ બચાવવા માટે પીએફ, પીપીએફ, બોન્ડ, ઇન્સ્યુરન્સ પોલીસીઓ, મેડીક્લેમ પોલીસી વગેરેમાં રોકાણ કરતાં કરતાં દમ નીકળી જાય. અને રોકાણો કર્યા પછી પણ ઇન્ડીયામાં સરકાર ને તો 30% આપવા જ પડે. વળી ઇન્ડીયામાં તો ટેક્ષ પર પણ સર્વિસ ટેક્ષ 12% લાગે અને 12% સર્વિસ ટેક્ષ પર 3% Education Cess લાગે. માણસ રૂપિયા તો ભરે જ સાથે સાથે કેટલી માથાકૂટો કરવી પડે. રીટર્ન ભરવા માટેનું સરલ ફોર્મ એટલું સરલ હોય કે સામાન્ય માણસને ફોર્મ ભરવામાં જ દમ નીકળી જાય. વળી જમા કરવા માટે લાઇનોમાં ઉભા રહેવાનું અને સરકારી જમાઇઓ તમને અલગ અલગ કાઉન્ટરો પર ફેરવે એ અલગ. E Governance ની વાતો થાય છે પણ ઝડપથી અમલ થતો નથી.